greek_downloads/Οικονομική Έκθεση MEDICON ΕΛΛΑΣ A.E (2023,Εξαμηνιαία,Μητρική-Ενοποιημένη)/images/page_55.png
ΑΥΤΟΜΑΤΟΙ ΑΝΑΛΥΤΕΣ - ΔΙΑΓΝΩΣΤΙΚΑ ΑΝΤΙΔΡΑΣΤΗΡΙΑ & ΙΔΙΩΤΙΚΑ ΔΙΑΓΝΩΣΤΙΚΑ ΕΡΓΑΣΤΗΡΙΑ MEDICON HELLAS Α.Ε. 
ΕΞΑΜΗΝΙΑΙΑ ΟΙΚΟΝΟΜΙΚΗ ΕΚΘΕΣΗ ΠΕΡΙΟΔΟΥ Α’ ΕΞΑΜΗΝΟΥ 2023 (1 Ιανουαρίου 2023 έως 30 Ιουνίου 2023) 
55 
Ο Όμιλος συλλέγει, αποθηκεύει και χρησιμοποιεί δεδομένα κατά τη συνήθη πορεία των εργασιών του 
και τα προστατεύει με βάση τη νομοθεσία περί προστασίας δεδομένων. Παρά τις ενέργειες του Ομίλου 
για την προστασία των προσωπικών δεδομένων, τυχόν παραβίαση των νόμων ή κανονισμών περί 
προστασίας δεδομένων μπορεί να οδηγήσει σε πρόστιμα και θα μπορούσε να έχει σημαντικές 
αρνητικές επιπτώσεις στον Όμιλο, την οικονομική κατάσταση και τις προοπτικές. 
Η Διοίκηση του Ομίλου, προκειμένου να αντιμετωπίσει το συγκεκριμένο κίνδυνο έχει ήδη αναπτύξει 
όλες τις διαδικασίες που είναι απαραίτητες για να ελεγχθεί ο συγκεκριμένος κίνδυνος. 
3.2.7 
Εκτίμηση εύλογης αξίας 
Η εύλογη αξία των χρηματοπιστωτικών μέσων που βρίσκονται υπό διαπραγμάτευση σε ενεργές αγορές 
(χρηματιστήρια), προσδιορίζεται από τις δημοσιευόμενες τιμές που ισχύουν. 
Προκειμένου να εκτιμηθεί η εύλογη αξία των χρηματοπιστωτικών μέσων που δεν βρίσκονται υπό 
διαπραγμάτευση σε οργανωμένη αγορά, χρησιμοποιούνται διάφορες μέθοδοι και παραδοχές οι οποίες 
βασίζονται στις συνθήκες της αγοράς που επικρατούν κατά την ημερομηνία του Ισολογισμού. 
3.2.8 
Πολιτική Διαχείρισης Κινδύνων 
Το Διοικητικό Συμβούλιο (Δ.Σ.) της Εταιρίας έχει την τελική ευθύνη για την ανάληψη από τον Όμιλο 
παντός είδους κινδύνων καθώς και για την παρακολούθησή τους σε τακτική βάση. Επιπλέον το 
Διοικητικό Συμβούλιο έχει την ευθύνη για την παρακολούθηση της κεφαλαιακής επάρκειας της 
Εταιρίας και του Ομίλου.  
Το Διοικητικό Συμβούλιο μέσω εντεταλμένων στελεχών της Γενικής, Οικονομικής και Εμπορικής 
Διεύθυνσης: 
1. Θεσπίζει και εφαρμόζει διαδικασίες και ρυθμίσεις που επιτρέπουν τον εντοπισμό των κινδύνων 
που συνδέονται με τις δραστηριότητες, τις διαδικασίες και τα συστήματα λειτουργίας του Ομίλου 
(ιδίως τον πιστωτικό κίνδυνο, τον κίνδυνο αγοράς και τον λειτουργικό κίνδυνο).  
2. Kαθορίζει το ανεκτό επίπεδο κινδύνου.  
3. Mεριμνά ώστε ο Όμιλος να διαθέτει την απαιτούμενη κεφαλαιακή επάρκεια και την εν γένει 
διαχείριση των κινδύνων που απορρέουν από τη λειτουργία του.  
Οι βασικές αρχές διαχείρισης κινδύνων ως προς κάθε επιμέρους κίνδυνο είναι οι εξής:  
3.2.8.1 Πολιτικές διαχείρισης κινδύνου αγοράς 
Στο πλαίσιο της διαχείρισης του κινδύνου αγοράς, η Οικονομική Διεύθυνση διαμορφώνει τις 
διαδικασίες και τις πολιτικές που είναι απαραίτητες για την αποτελεσματική πρόληψη και διαχείριση του 
προκείμενου κινδύνου. Επίσης, μεριμνά για την αποτελεσματική εφαρμογή των προβλεπομένων για το 
σκοπό αυτό διαδικασιών και ρυθμίσεων και ιδίως: 
1. Μεριμνά ώστε να υφίσταται επάρκεια των ιδίων κεφαλαίων σε σχέση με τα χρηματοδοτικά 
ανοίγματα της εταιρείας. 
2. Καταγράφει την πολιτική των προσεγγίσεων και των μεθόδων υπολογισμού της αξίας των 
ανοιγμάτων και της προσαρμογής της αξίας και των προβλέψεων αυτών. 
3. Μελετά σε συνεργασία με ειδικούς συμβούλους της εταιρείας την τυχόν ανάγκη απόκτησης 
μέσων αντιστάθμισης κινδύνων, όπως επίσης και την ύπαρξη εναλλακτικών τύπων 
χρηματοδότησης. 
4. Διενεργεί σχετικές αναλύσεις ευαισθησίας και εφαρμόζει προγράμματα προσομοίωσης ακραίων 
καταστάσεων.
<div>
<p>ΑΥΤΟΜΑΤΟΙ ΑΝΑΛΥΤΕΣ - ΔΙΑΓΝΩΣΤΙΚΑ ΑΝΤΙΔΡΑΣΤΗΡΙΑ & ΙΔΙΩΤΙΚΑ ΔΙΑΓΝΩΣΤΙΚΑ ΕΡΓΑΣΤΗΡΙΑ MEDICON HELLAS Α.Ε.</p>
<p>ΕΞΑΜΗΝΙΑΙΑ ΟΙΚΟΝΟΜΙΚΗ ΕΚΘΕΣΗ ΠΕΡΙΟΔΟΥ Α’ ΕΞΑΜΗΝΟΥ 2023 (1 Ιανουαρίου 2023 έως 30 Ιουνίου 2023)</p>
<p>55</p>
<p>Ο Όμιλος συλλέγει, αποθηκεύει και χρησιμοποιεί δεδομένα κατά τη συνήθη πορεία των εργασιών του</p>
<p>και τα προστατεύει με βάση τη νομοθεσία περί προστασίας δεδομένων. Παρά τις ενέργειες του Ομίλου</p>
<p>για την προστασία των προσωπικών δεδομένων, τυχόν παραβίαση των νόμων ή κανονισμών περί</p>
<p>προστασίας δεδομένων μπορεί να οδηγήσει σε πρόστιμα και θα μπορούσε να έχει σημαντικές</p>
<p>αρνητικές επιπτώσεις στον Όμιλο, την οικονομική κατάσταση και τις προοπτικές.</p>
<p>Η Διοίκηση του Ομίλου, προκειμένου να αντιμετωπίσει το συγκεκριμένο κίνδυνο έχει ήδη αναπτύξει</p>
<p>όλες τις διαδικασίες που είναι απαραίτητες για να ελεγχθεί ο συγκεκριμένος κίνδυνος.</p>
<p>3.2.7</p>
<p>Εκτίμηση εύλογης αξίας</p>
<p>Η εύλογη αξία των χρηματοπιστωτικών μέσων που βρίσκονται υπό διαπραγμάτευση σε ενεργές αγορές</p>
<p>(χρηματιστήρια), προσδιορίζεται από τις δημοσιευόμενες τιμές που ισχύουν.</p>
<p>Προκειμένου να εκτιμηθεί η εύλογη αξία των χρηματοπιστωτικών μέσων που δεν βρίσκονται υπό</p>
<p>διαπραγμάτευση σε οργανωμένη αγορά, χρησιμοποιούνται διάφορες μέθοδοι και παραδοχές οι οποίες</p>
<p>βασίζονται στις συνθήκες της αγοράς που επικρατούν κατά την ημερομηνία του Ισολογισμού.</p>
<p>3.2.8</p>
<p>Πολιτική Διαχείρισης Κινδύνων</p>
<p>Το Διοικητικό Συμβούλιο (Δ.Σ.) της Εταιρίας έχει την τελική ευθύνη για την ανάληψη από τον Όμιλο</p>
<p>παντός είδους κινδύνων καθώς και για την παρακολούθησή τους σε τακτική βάση. Επιπλέον το</p>
<p>Διοικητικό Συμβούλιο έχει την ευθύνη για την παρακολούθηση της κεφαλαιακής επάρκειας της</p>
<p>Εταιρίας και του Ομίλου.</p>
<p>Το Διοικητικό Συμβούλιο μέσω εντεταλμένων στελεχών της Γενικής, Οικονομικής και Εμπορικής</p>
<p>Διεύθυνσης:</p>
<p>1. Θεσπίζει και εφαρμόζει διαδικασίες και ρυθμίσεις που επιτρέπουν τον εντοπισμό των κινδύνων</p>
<p>που συνδέονται με τις δραστηριότητες, τις διαδικασίες και τα συστήματα λειτουργίας του Ομίλου</p>
<p>(ιδίως τον πιστωτικό κίνδυνο, τον κίνδυνο αγοράς και τον λειτουργικό κίνδυνο).</p>
<p>2. Kαθορίζει το ανεκτό επίπεδο κινδύνου.</p>
<p>3. Mεριμνά ώστε ο Όμιλος να διαθέτει την απαιτούμενη κεφαλαιακή επάρκεια και την εν γένει</p>
<p>διαχείριση των κινδύνων που απορρέουν από τη λειτουργία του.</p>
<p>Οι βασικές αρχές διαχείρισης κινδύνων ως προς κάθε επιμέρους κίνδυνο είναι οι εξής:</p>
<p>3.2.8.1 Πολιτικές διαχείρισης κινδύνου αγοράς</p>
<p>Στο πλαίσιο της διαχείρισης του κινδύνου αγοράς, η Οικονομική Διεύθυνση διαμορφώνει τις</p>
<p>διαδικασίες και τις πολιτικές που είναι απαραίτητες για την αποτελεσματική πρόληψη και διαχείριση του</p>
<p>προκείμενου κινδύνου. Επίσης, μεριμνά για την αποτελεσματική εφαρμογή των προβλεπομένων για το</p>
<p>σκοπό αυτό διαδικασιών και ρυθμίσεων και ιδίως:</p>
<p>1. Μεριμνά ώστε να υφίσταται επάρκεια των ιδίων κεφαλαίων σε σχέση με τα χρηματοδοτικά</p>
<p>ανοίγματα της εταιρείας.</p>
<p>2. Καταγράφει την πολιτική των προσεγγίσεων και των μεθόδων υπολογισμού της αξίας των</p>
<p>ανοιγμάτων και της προσαρμογής της αξίας και των προβλέψεων αυτών.</p>
<p>3. Μελετά σε συνεργασία με ειδικούς συμβούλους της εταιρείας την τυχόν ανάγκη απόκτησης</p>
<p>μέσων αντιστάθμισης κινδύνων, όπως επίσης και την ύπαρξη εναλλακτικών τύπων</p>
<p>χρηματοδότησης.</p>
<p>4. Διενεργεί σχετικές αναλύσεις ευαισθησίας και εφαρμόζει προγράμματα προσομοίωσης ακραίων</p>
<p>καταστάσεων.</p>
</div>